title: Direktiva (EU) 2019/2177 Europskog parlamenta i Vijeća od 18. prosinca 2019. o izmjeni Direktive 2009/138/EZ o osnivanju i obavljanju djelatnosti osiguranja i reosiguranja (Solventnost II), Direktive 2014/65/EU o tržištu financijskih instrumenata i Direktive (EU) 2015/849 o sprečavanju korištenja financijskog sustava u svrhu pranja novca ili financiranja terorizma (Tekst značajan za EGP)

text:
                  27.12.2019

                  HR

                  Službeni list Europske unije

                  L 334/155

         DIREKTIVA (EU) 2019/2177 EUROPSKOG PARLAMENTA I VIJEĆA
         od 18. prosinca 2019.
         o izmjeni Direktive 2009/138/EZ o osnivanju i obavljanju djelatnosti osiguranja i reosiguranja (Solventnost II), Direktive 2014/65/EU o tržištu financijskih instrumenata i Direktive (EU) 2015/849 o sprečavanju korištenja financijskog sustava u svrhu pranja novca ili financiranja terorizma
         (Tekst značajan za EGP)
         EUROPSKI PARLAMENT I VIJEĆE EUROPSKE UNIJE,
         uzimajući u obzir Ugovor o funkcioniranju Europske unije, a posebno njegov članak 53. stavak 1. i njegov članak 62.,
         uzimajući u obzir prijedlog Europske komisije,
         nakon prosljeđivanja nacrta zakonodavnog akta nacionalnim parlamentima,
         uzimajući u obzir mišljenje Europske središnje banke (1),
         uzimajući u obzir mišljenje Europskoga gospodarskog i socijalnog odbora (2),
         u skladu s redovnim zakonodavnim postupkom (3),
         budući da:

                     (1)

                     Direktivom 2014/65/EU Europskog parlamenta i Vijeća (4) uspostavlja se regulatorni okvir za pružatelje usluga dostave podataka i zahtijeva se da pružatelj usluga dostave podataka poslije trgovanja ima odobrenje za rad kao ovlašteni sustav objavljivanja (APA). Osim toga, od pružatelja konsolidiranih podataka o trgovanju (CTP) zahtijeva se da u skladu s Direktivom 2014/65/EU nudi konsolidirane podatke o trgovanju kojima su obuhvaćene sve transakcije i vlasničkim i nevlasničkim instrumentima u cijeloj Uniji. Direktivom 2014/65/EU formaliziraju se i kanali za izvješćivanje nadležnih tijela o transakcijama, tako što se od treće strane koja izvješćuje u ime investicijskih društava zahtijeva da ima odobrenje za rad kao ovlašteni mehanizam izvješćivanja (ARM).

                     (2)

                     Kvaliteta podataka o trgovanju te obrada takvih podataka i pružanje usluga dostave takvih podataka, uključujući prekograničnu obradu podataka i prekogranično pružanje usluga dostave podataka, od ključne su važnosti za postizanje glavnog cilja Uredbe (EU) br. 600/2014 Europskog parlamenta i Vijeća (5), a to je jačanje transparentnosti financijskih tržišta. Točni podaci o trgovanju korisnicima pružaju pregled aktivnosti trgovanja diljem financijskih tržišta Unije, a nadležnim tijelima točne i sveobuhvatne informacije o relevantnim transakcijama. S obzirom na prekograničnu dimenziju postupanja s podacima, koristi od udruživanja nadležnosti povezanih s podacima, uključujući potencijalne ekonomije razmjera, i negativan utjecaj mogućih razlika u nadzornim praksama i na kvalitetu podataka o trgovanju i na zadaće pružatelja usluga dostave podataka, primjereno je davanje odobrenja za rad i nadzor nad pružateljima usluga dostave podataka kao i ovlasti za prikupljanje podataka prenijeti s nadležnih tijela na europsko nadzorno tijelo (Europsko nadzorno tijelo za vrijednosne papire i tržišta kapitala) (ESMA), osnovano Uredbom (EU) br. 1095/2010 Europskog parlamenta i Vijeća (6), osim u odnosu na ARM-ove ili APA-ove koji imaju koristi od odstupanja u skladu s Uredbom (EU) br. 600/2014.

                     (3)

                     Kako bi se postigao usklađen prijenos takvih ovlasti primjereno je izbrisati odredbe o operativnim zahtjevima za pružatelje usluga dostave podataka i nadležnostima nadležnih tijela u pogledu pružatelja usluge dostave podataka utvrđene u Direktivi 2014/65/EU i uvesti te odredbe u Uredbu (EU) br. 600/2014.

                     (4)

                     Prijenos davanja odobrenja za rad i nadzora nad pružateljima usluga dostave podataka, osim u odnosu na ARM-ove ili APA-ove koji imaju koristi od odstupanja u skladu s Uredbom (EU) br. 600/2014/600, na ESMA-u u skladu je sa zadaćama ESMA-e. Konkretno, prijenos ovlasti za prikupljanje podataka, davanje odobrenja za rad i nadzor s nadležnih tijela na ESMA-u ključan je za druge zadaće koje ESMA obavlja u skladu s Uredbom (EU) br. 600/2014, kao što su praćenje tržišta, ovlasti za privremene intervencije i ovlasti za upravljanje pozicijama, te se njime osigurava dosljedna usklađenost sa zahtjevima za transparentnost prije trgovanja i poslije trgovanja.

                     (5)

                     Direktivom 2009/138/EZ Europskog parlamenta i Vijeća (7) predviđa se da u skladu s pristupom potrebnom solventnom kapitalu koji je usmjeren na rizik, društva i grupe za osiguranje i reosiguranje za izračun tog potrebnog solventnog kapitala mogu u posebnim okolnostima umjesto standardne formule upotrebljavati unutarnje modele.

                     (6)

                     Direktivom 2009/138/EZ predviđa se državna komponenta u prilagodbi zbog volatilnosti. Kako bi se osiguralo da se tom državnom komponentom djelotvorno ublažavaju pretjerane razlike u prinosima obveznica (exaggerations of bond spreads) u relevantnoj državi, za aktivaciju državne komponente trebalo bi utvrditi primjeren prag za državni prinos koji uzima u obzir pripadajući rizik.

                     (7)

                     S obzirom na pojačane prekogranične aktivnosti osiguranja potrebno je unaprijediti usklađenu primjenu prava Unije u slučajevima prekogranične aktivnosti osiguranja, posebno u početnom stadiju. U tu svrhu trebalo bi ojačati razmjenu informacija i suradnju između nadzornih tijela i Europskog nadzornog tijela (Europsko nadzorno tijelo za osiguranje i strukovno mirovinsko osiguranje) (EIOPA), osnovanog Uredbom (EU) br. 1094/2010 Europskog parlamenta i Vijeća (8). Posebno bi trebalo predvidjeti zahtjeve za izvješćivanje u slučaju značajne prekogranične aktivnosti osiguranja ili krizne situacije te uvjete za uspostavu platformi za suradnju ako je prekogranična aktivnost osiguranja koja se namjerava poduzeti značajna. Značaj prekogranične aktivnosti osiguranja trebalo bi procijeniti s obzirom na godišnje zaračunate bruto premije upisane u državi članici domaćinu u usporedbi s ukupnim godišnjim zaračunatim bruto premijama društva za osiguranje, s obzirom na učinak na zaštitu ugovaratelja osiguranja u državi članici domaćinu i s obzirom na učinak podružnice dotičnog društva za osiguranje ili aktivnosti dotičnog društava za osiguranje na tržište države članice domaćina s obzirom na slobodu pružanja usluga. Platforme za suradnju djelotvoran su alat za ostvarivanje snažnije i pravodobne suradnje među nadzornim tijelima, a time i za jačanje zaštite potrošača. Međutim, odluke o odobrenjima za rad, nadzoru i izvršavanju jesu i ostaju u nadležnosti nadzornog tijela matične države članice.

                     (8)

                     EIOPA bi trebala uspostaviti platforme za suradnju i koordinirati tim platformama ako su prekogranične aktivnosti osiguranja značajne s obzirom na tržište države članice domaćina i zahtijevaju blisku suradnju između nadzornih tijela matične države članice i države članice domaćina, a posebno ako postoji opasnost da bi osiguratelj mogao dospjeti u financijske poteškoće na štetu ugovarateljâ osiguranja i trećih strana.

                     (9)

                     Kako bi se uzela u obzir zamjena Odbora europskih nadzornih tijela za osiguranje i strukovno mirovinsko osiguranje (CEIOPS) EIOPA-om, trebalo bi izbrisati upućivanja na CEIOPS u Direktivi 2009/138/EZ.

                     (10)

                     Slijedom izmjena Uredbe (EU) br. 1093/2010 Europskog parlamenta i Vijeća (9)europsko nadzorno tijelo (Europsko nadzorno tijelo za bankarstvo) (EBA), osnovano tom uredbom, imat će novu ulogu u sprečavanju korištenja financijskog sustava u svrhu pranja novca ili financiranja terorizma te je stoga potrebno izmijeniti Direktivu (EU) 2015/849 Europskog parlamenta i Vijeća (10).

                     (11)

                     Direktive 2009/138/EZ, 2014/65/EU i (EU) 2015/849 trebalo bi stoga na odgovarajući način izmijeniti,

               DONIJELI SU OVU DIREKTIVU:

            Članak 1.
            Izmjene Direktive 2014/65/EU
            Direktiva 2014/65/EU mijenja se kako slijedi:

                        1.

                        članak 1. mijenja se kako slijedi:

                                    (a)

                                    stavak 1. zamjenjuje se sljedećim:

                                       „1.   Ova se Direktiva primjenjuje na investicijska društva, tržišne operatere i društva iz trećih zemalja koja pružaju investicijske usluge ili obavljaju investicijske aktivnosti osnivanjem podružnice u Uniji.”;

                                    (b)

                                    u stavku 2. točka (d) briše se;

                        2.

                        u članku 4. stavak 1. mijenja se kako slijedi:

                                    (a)

                                    točke 36. i 37. zamjenjuju se sljedećim:

                                                „36.

                                                ‚upravljačko tijelo’ znači tijelo ili tijela investicijskog društva, tržišnog operatera ili pružatelja usluga dostave podataka kako je definiran u članku 2. stavku 1. točki 36.a Uredbe (EU) br. 600/2014, koja su imenovana u skladu s nacionalnim pravom, koja su ovlaštena za utvrđivanje strategije, ciljeva i općeg smjera poslovanja subjekta i koja nadziru i prate donošenje odluka uprave i uključuju osobe koje stvarno upravljaju poslovanjem subjekta.

                                                37.

                                                ‚više rukovodstvo’ znači fizičke osobe koje obavljaju izvršne funkcije u investicijskom društvu, tržišnom operateru ili pružatelju usluga dostave podataka kako je definiran u članku 2. stavku 1. točki 36.a Uredbe (EU) br. 600/2014 i koje su odgovorne za svakodnevno upravljanje subjektom te za to svakodnevno upravljanje subjektom odgovaraju upravljačkom tijelu, među ostalim za provedbu politika koje se odnose na distribuciju usluga i proizvoda koje društvo i njegovo osoblje prodaju klijentima;”;

                                    (b)

                                    točke 52., 53., 54., točka 55. podtočka (c) i točka 63. brišu se;

                        3.

                        u članku 22. dodaje se sljedeći stavak:
                        „Države članice osiguravaju da nadležna tijela, kada su odgovorna za davanje odobrenja za rad i nadzor aktivnosti ovlaštenog sustava objavljivanja (APA), kako je definiran u članku 2. stavku 1. točki 34. Uredbe (EU) br. 600/2014 uz odstupanje u skladu s člankom 2. stavkom 3. te uredbe, ili ovlaštenog mehanizma izvješćivanja (ARM), kako je definiran u članku 2. stavku 1. točki 36. te uredbe uz odstupanje u skladu s člankom 2. stavkom 3. te uredbe, prate aktivnosti tog APA-a ili tog ARM-a kako bi se provjerila usklađenost s uvjetima poslovanja predviđenima u toj uredbi. Države članice osiguravaju postojanje odgovarajućih mjera kojima se nadležnim tijelima omogućuje da dobiju informacije potrebne za provjeru usklađenosti APA-ova i ARM-ova s tim obvezama.”;

                        4.

                        glava V. briše se;

                        5.

                        članak 70. mijenja se kako slijedi:

                                    (a)

                                    stavak 3. mijenja se kako slijedi:

                                                i.

                                                u točki (a) točke od xxxvii. do xxxx. brišu se;

                                                ii.

                                                u točki (b) umeće se sljedeća točka:

                                                            „xxa.

                                                            članak 27.f stavci 1., 2., i 3., članak 27.g stavci od 1. do 5. i članak 27.i stavci od 1. do 4. ako se na APA-u ili ARM primjenjuje odstupanje u skladu s člankom 2. stavkom 3.;”;

                                    (b)

                                    u stavku 4. točke (a) i (b) zamjenjuju se sljedećim:

                                                „(a)

                                                člankom 5. ili člankom 6. stavkom 2. ili člancima 34., 35., 39. ili 44. ove Direktive; ili

                                                (b)

                                                člankom 7. stavkom 1. trećom rečenicom Uredbe (EU) br. 600/2014 ili člankom 11. stavkom 1. te uredbe ako se na APA-u ili ARM primjenjuje odstupanje u skladu s člankom 2. stavkom 3. te uredbe, člankom 27.b te uredbe.”;

                                    (c)

                                    u stavku 6. točka (c) zamjenjuje se sljedećim:

                                                „(c)

                                                u slučaju investicijskog društva, tržišnog operatera koji ima odobrenje za upravljanje MTP-om ili OTP-om ili uređenim tržištem, povlačenje ili suspenziju odobrenja za rad institucije u skladu s člancima 8. i 43. ove Direktive i ako se na APA-u ili ARM primjenjuje odstupanje u skladu s člankom 2. stavkom 3. Uredbe (EU) br. 600/2014, povlačenje ili suspenziju odobrenja za rad u skladu s člankom 27.e te uredbe;”;

                        6.

                        u članku 71. stavak 6. zamjenjuje se sljedećim:

                           „6.   Ako se objavljena kaznena ili administrativna sankcija odnosi na investicijsko društvo, tržišnog operatera, kreditnu instituciju u vezi s investicijskim uslugama i aktivnostima ili pomoćnim uslugama, ili podružnicu društava iz trećih zemalja koja imaju odobrenje za rad u skladu s ovom Direktivom ili na APA-u ili ARM koji ima odobrenje za rad u skladu s Uredbom (EU) br. 600/2014 na koji se primjenjuje odstupanje u skladu s člankom 2. stavkom 3. te uredbe, ESMA u relevantnom registru dodaje upućivanje na objavljenu sankciju.”;

                        7.

                        u članku 77. stavku 1. prvom podstavku uvodna rečenica zamjenjuje se sljedećim:
                        „Države članice osiguravaju barem da svaka osoba koja ima odobrenje za rad u smislu Direktive 2006/43/EZ Europskog parlamenta i Vijeća (*1), koja u investicijskom društvu, na uređenom tržištu, ili u APA-u ili ARM-u koji ima odobrenje za rad u skladu s Uredbom (EU) br. 600/2014 na koji se primjenjuje odstupanje u skladu s člankom 2. stavkom 3. te uredbe, obavlja zadaću opisanu u članku 34. Direktive Vijeća 2013/34/EU ili članku 73. Direktive 2009/65/EZ ili bilo koju drugu zakonom propisanu zadaću, bude dužna odmah prijaviti nadležnim tijelima svaku činjenicu ili odluku koja se odnosi na to društvo, o kojoj je stekla saznanja tijekom obavljanja te zadaće, a koja:

                           (*1)  Direktiva 2006/43/EZ Europskog parlamenta i Vijeća od 17. svibnja 2006. o zakonskim revizijama godišnjih financijskih izvještaja i konsolidiranih financijskih izvještaja, kojom se mijenjaju direktive Vijeća 78/660/EEZ i 83/349/EEZ i stavlja izvan snage Direktiva Vijeća 84/253/EEZ (SL L 157, 9.6.2006., str. 87.).”;"

                        8.

                        članak 89. mijenja se kako slijedi:

                                    (a)

                                    stavci 2.i 3. zamjenjuju se sljedećim:

                                       „2.   Delegiranja ovlasti iz članka 2. stavka 3., članka 4. stavka 1. točke 2. druge podtočke, članka 4. stavka 2., članka 13. stavka 1., članka 16. stavka 12., članka 23. stavka 4., članka 24. stavka 13., članka 25. stavka 8., članka 27. stavka 9., članka 28. stavka 3., članka 30. stavka 5., članka 31. stavka 4., članka 32. stavka 4., članka 33. stavka 8., članka 52. stavka 4., članka 54. stavka 4., članka 58. stavka 6. i članka 79. stavka 8. dodjeljuju se Komisiji na neodređeno vrijeme počevši od 2. srpnja 2014.

                                       3.   Europski parlament ili Vijeće u svakom trenutku mogu opozvati delegiranja ovlasti iz članka 2. stavka 3., članka 4. stavka 1. točke 2. druge podtočke, članka 4. stavka 2., članka 13. stavka 1., članka 16. stavka 12., članka 23. stavka 4., članka 24. stavka 13., članka 25. stavka 8., članka 27. stavka 9., članka 28. stavka 3., članka 30. stavka 5., članka 31. stavka 4., članka 32. stavka 4., članka 33. stavka 8., članka 52. stavka 4., članka 54. stavka 4., članka 58. stavka 6. i članka 79. stavka 8. Odlukom o opozivu prekida se delegiranje ovlasti koje je u njoj navedeno. Opoziv počinje proizvoditi učinke sljedećeg dana od dana objave spomenute odluke u Službenom listu Europske unije ili na kasniji dan naveden u spomenutoj odluci. On ne utječe na valjanost delegiranih akata koji su već na snazi.”;

                                    (b)

                                    stavak 5. zamjenjuje se sljedećim:

                                       „5.   Delegirani akt donesen na temelju članka 2. stavka 3., članka 4. stavka 1. točke 2. druge podtočke, članka 4. stavka 2., članka 13. stavka 1., članka 16. stavka 12., članka 23. stavka 4., članka 24. stavka 13., članka 25. stavka 8., članka 27. stavka 9., članka 28. stavka 3., članka 30. stavka 5., članka 31. stavka 4., članka 32. stavka 4., članka 33. stavka 8., članka 52. stavka 4., članka 54. stavka 4., članka 58. stavka 6. ili članka 79. stavka 8. stupa na snagu samo ako ni Europski parlament ni Vijeće u roku od tri mjeseca od priopćenja tog akta Europskom parlamentu i Vijeću na njega ne podnesu nikakav prigovor ili ako su prije isteka tog roka i Europski parlament i Vijeće obavijestili Komisiju da neće podnijeti prigovore. Taj se rok produljuje za tri mjeseca na inicijativu Europskog parlamenta ili Vijeća.”;

                        9.

                        u članku 90. stavci 2. i 3. brišu se;

                        10.

                        u članku 93. stavku 1. drugi podstavak zamjenjuje se sljedećim:
                        „Države članice primjenjuju te mjere od 3. siječnja 2018.”;

                        11.

                        u Prilogu I. odjeljak D briše se.

            Članak 2.
            Izmjene Direktive 2009/138/EZ
            Direktiva 2009/138/EZ mijenja se kako slijedi:

                        1.

                        u članku 77.d stavku 4. prva rečenica zamjenjuje se sljedećim:
                        „Za svaku relevantnu državu, prilagodba zbog volatilnosti na nerizične kamatne stope iz stavka 3. za valutu te države, prije primjene čimbenika 65 %, povećava se za razliku između državnog prinosa koji uzima u obzir pripadajući rizik i dvostrukog valutnog prinosa koji uzima u obzir pripadajući rizik, kad god je ta razlika pozitivna i državni prinos koji uzima u obzir pripadajući rizik veći od 85 baznih bodova.”;

                        2.

                        u članku 112. umeće se sljedeći stavak:

                           „3.a   Nadzorna tijela obavješćuju EIOPA-u u skladu s člankom 35. stavkom 1. Uredbe (EU) br. 1094/2010 o svim zahtjevima za uporabu ili promjenu unutarnjeg modela. EIOPA može, na zahtjev jednog ili više dotičnih nadzornih tijela, nadzornom tijelu ili nadzornim tijelima koja su zatražila pomoć pružiti tehničku pomoć u vezi s odlukom o predmetnom zahtjevu, na temelju članka 8. stavka 1. točke (b) te uredbe.”;

                        3.

                        u glavi I. poglavlju VIII. umeće se sljedeći odjeljak:

                           „Odjeljak 2.A

                              Obavješćivanje i platforme za suradnju

                           Članak 152.a.
                           Obavješćivanje

                              1.   Ako nadzorno tijelo matične države članice namjerava izdati odobrenje za rad društvu za osiguranje ili društvu za reosiguranje u čijem se poslovnom planu ukazuje na to da će se dio njegovih aktivnosti temeljiti na slobodi pružanja usluga ili slobodi poslovnog nastana u drugoj državi članici te ako se u tom poslovnom planu također ukazuje na to da će te aktivnosti vjerojatno biti relevantne za tržište države članice domaćina, nadzorno tijelo matične države članice o tome obavješćuje EIOPA-u i nadzorno tijelo relevantne države članice domaćina.

                              2.   Ako nadzorno tijelo matične države članice utvrdi pogoršanje financijskih uvjeta ili druge novonastale rizike koje predstavlja društvo za osiguranje ili društvo za reosiguranje koje provodi aktivnosti koje se temelje na slobodi pružanja usluga ili slobodi poslovnog nastana i koje mogu imati prekogranični utjecaj, ono uz obavijest predviđenu u stavku 1. o tome također obavješćuje EIOPA-u i nadzorno tijelo relevantne države članice domaćina. Ako ima velike i opravdane bojazni u vezi sa zaštitom potrošača, nadzorno tijelo države članice domaćina može također obavijestiti nadzorno tijelo relevantne matične države članice. Ako nije moguće pronaći bilateralno rješenje, nadzorna tijela mogu predmet uputiti EIOPA-i i zatražiti njezinu pomoć.

                              3.   Obavijesti iz stavaka 1. i 2. moraju biti dovoljno detaljne kako bi se omogućila pravilna procjena.

                              4.   Obavijestima iz stavaka 1. i 2. ne dovodi se u pitanje mandat za provođenje nadzora nadzornih tijela matične države članice i države članice domaćina iz ove Direktive.

                           Članak 152.b
                           Platforme za suradnju

                              1.   U slučaju opravdanih bojazni o negativnim učincima na ugovaratelje osiguranja EIOPA može, na vlastitu inicijativu ili na zahtjev relevantnog nadzornog tijela ili više njih, uspostaviti platformu za suradnju i koordinirati tom platformom s ciljem jačanja razmjene informacija i unapređenja suradnje među relevantnim nadzornim tijelima ako pojedino društvo za osiguranje ili društvo za reosiguranje provodi ili namjerava provoditi aktivnosti koje se temelje na slobodi pružanja usluga ili slobodi poslovnog nastana i ako:

                                          (a)

                                          su takve aktivnosti relevantne za tržište države članice domaćina;

                                          (b)

                                          je nadzorno tijelo matične države članice poslalo obavijest u skladu s člankom 152.a stavkom 2. o pogoršanju financijskih uvjeta ili drugim novonastalim rizicima; ili

                                          (c)

                                          je predmet upućen EIOPA-i u skladu s člankom 152.a stavkom 2.

                              2.   Stavkom 1. ne dovodi se u pitanje pravo relevantnih nadzornih tijela da uspostave platformu za suradnju ako su sva suglasna s njezinom uspostavom.

                              3.   Uspostavom platforme za suradnju na temelju stavaka 1. i 2. ne dovodi se u pitanje mandat za provođenje nadzora nadzornih tijela matične države članice i države članice domaćina iz ove Direktive.

                              4.   Ne dovodeći u pitanje članak 35. Uredbe (EU) br. 1094/2010, relevantna nadzorna tijela na zahtjev EIOPA-e pravodobno pružaju sve potrebne informacije kako bi se omogućilo pravilno funkcioniranje platforme za suradnju.”;

                        4.

                        članak 231. mijenja se kako slijedi:

                                    (a)

                                    u stavku 1. treći podstavak zamjenjuje se sljedećim:
                                    „Nadzornik grupe bez odgode obavješćuje ostale članove kolegija nadzornika, uključujući EIOPA-u, o primitku zahtjeva i tim članovima prosljeđuje potpuni zahtjev, uključujući dokumentaciju koju je društvo dostavilo. EIOPA može, na zahtjev jednog ili više dotičnih nadzornih tijela, nadzornom tijelu ili nadzornim tijelima pružiti tehničku pomoć u vezi s odlukom o predmetnom zahtjevu, na temelju članka 8. stavka 1. točke (b) Uredbe (EU) br. 1094/2010.”;

                                    (b)

                                    u stavku 3. trećem podstavku prva rečenica zamjenjuje se sljedećim:
                                    „Ako EIOPA ne donese odluku iz drugog podstavka ovog stavka u skladu s člankom 19. stavkom 3. Uredbe (EU) br. 1094/2010, nadzornik grupe donosi konačnu odluku.”;

                        5.

                        u članku 237. stavku 3. trećem podstavku prva rečenica zamjenjuje se sljedećim:
                        „Ako EIOPA ne donese odluku iz drugog podstavka ovog stavka u skladu s člankom 19. stavkom 3. Uredbe (EU) br. 1094/2010, nadzornik grupe donosi konačnu odluku.”;

                        6.

                        u članku 248. stavku 4. treći podstavak briše se.

            Članak 3.
            Izmjene Direktive (EU) 2015/849
            Direktiva (EU) 2015/849 mijenja se kako slijedi:

                        1.

                        članak 6. mijenja se kako slijedi:

                                    (a)

                                    stavak 3. zamjenjuje se sljedećim:

                                       „3.   Komisija osigurava da izvješće iz stavka 1. bude stavljeno na raspolaganje državama članicama i obveznicima kako bi im pomogla u utvrđivanju i razumijevanju rizika od pranja novca i financiranja terorizma te upravljanju njima i njihovu smanjivanju te kako bi omogućila drugim dionicima, između ostalih nacionalnim zakonodavcima, Europskom parlamentu, europskom nadzornom tijelu (Europsko nadzorno tijelo za bankarstvo) (EBA), osnovanom Uredbom (EU) br. 1093/2010 Europskog parlamenta i Vijeća (*2), te predstavnicima financijsko-obavještajnih jedinica (FOJ-evi) EU-a, da bolje razumiju te rizike. Izvješće se objavljuje najkasnije šest mjeseci nakon što je stavljeno na raspolaganje državama članicama, osim dijelova izvješća koji sadržavaju povjerljive informacije.

                                       (*2)  Uredba (EU) br. 1093/2010 Europskog parlamenta i Vijeća od 24. studenoga 2010. o osnivanju europskog nadzornog tijela (Europskog nadzornog tijela za bankarstvo), kojom se izmjenjuje Odluka br. 716/2009/EZ i stavlja izvan snage Odluka Komisije 2009/78/EZ (SL L 331, 15.12.2010., str. 129.).”;"

                                    (b)

                                    u stavku 5. druga rečenica zamjenjuje se sljedećim:
                                    „Nakon toga EBA donosi mišljenje svake dvije godine.”;

                        2.

                        članak 7. mijenja se kako slijedi:

                                    (a)

                                    u stavku 2. druga rečenica zamjenjuje se sljedećim:
                                    „O identitetu tog tijela ili opisu mehanizma obavješćuje se Komisiju, EBA-u i druge države članice.”;

                                    (b)

                                    u stavku 5. prva rečenica zamjenjuje se sljedećim:

                                       „5.   Države članice rezultate svojih procjena rizika, uključujući njihova ažuriranja, stavljaju na raspolaganje Komisiji, EBA-i i drugim državama članicama.”;

                        3.

                        u članku 17. prva rečenica zamjenjuje se sljedećim:
                        „Do 26. lipnja 2017. europska nadzorna tijela izdaju smjernice namijenjene nadležnim tijelima te kreditnim institucijama i financijskim institucijama u skladu s člankom 16. Uredbe (EU) br. 1093/2010 o čimbenicima rizika koje treba uzeti u obzir i mjerama koje treba poduzeti u situacijama u kojima su primjerene pojednostavnjene mjere dubinske analize stranke. Od 1. siječnja 2020. EBA izdaje takve smjernice prema potrebi.”;

                        4.

                        u članku 18. stavku 4. prva rečenica zamjenjuje se sljedećim:

                           „4.   Do 26. lipnja 2017. europska nadzorna tijela izdaju smjernice namijenjene nadležnim tijelima te kreditnim institucijama i financijskim institucijama u skladu s člankom 16. Uredbe (EU) br. 1093/2010 o čimbenicima rizika koje treba uzeti u obzir i mjerama koje treba poduzeti u situacijama u kojima su primjerene pojačane mjere dubinske analize stranke. Od 1. siječnja 2020. EBA izdaje takve smjernice prema potrebi.”;

                        5.

                        u članku 41. stavak 1. zamjenjuje se sljedećim:

                           „1.   Obrada osobnih podataka iz ove Direktive podliježe uredbama (EU) 2016/679 (*3) i (EU) 2018/1725 (*4) Europskog parlamenta i Vijeća.

                           (*3)  Uredba (EU) 2016/679 Europskog parlamenta i Vijeća od 27. travnja 2016. o zaštiti pojedinaca u vezi s obradom osobnih podataka i o slobodnom kretanju takvih podataka te o stavljanju izvan snage Direktive 95/46/EZ (Opća uredba o zaštiti podataka) (SL L 119, 4.5.2016., str. 1.)."

                           (*4)  Uredba (EU) 2018/1725 Europskog parlamenta i Vijeća od 23. listopada 2018. o zaštiti pojedinaca u vezi s obradom osobnih podataka u institucijama, tijelima, uredima i agencijama Unije i o slobodnom kretanju takvih podataka te o stavljanju izvan snage Uredbe (EZ) br. 45/2001 i Odluke br. 1247/2002/EZ (SL L 295, 21.11.2018., str. 39.).”;"

                        6.

                        članak 45. mijenja se kako slijedi:

                                    (a)

                                    stavak 4. zamjenjuje se sljedećim:

                                       „4.   Države članice i EBA međusobno se informiraju o slučajevima u kojima se pravom treće zemlje ne dopušta provedba politika i postupaka koji se zahtijevaju u skladu sa stavkom 1. U takvim slučajevima može se poduzeti koordinirano djelovanje kako bi se pronašlo rješenje. Prilikom utvrđivanja koje treće zemlje ne dopuštaju provedbu politika i postupaka koji se zahtijevaju u skladu sa stavkom 1. države članice i EBA uzimaju u obzir sva pravna ograničenja koja bi mogla ometati pravilnu provedbu tih politika i postupaka, uključujući tajnost, zaštitu podataka i druga ograničenja kojima se ograničava razmjena informacija koje bi u tu svrhu mogle biti relevantne.”;

                                    (b)

                                    stavak 6. zamjenjuje se sljedećim:

                                       „6.   EBA izrađuje nacrte regulatornih tehničkih standarda kojima se određuju vrsta dodatnih mjera iz stavka 5. i minimalno djelovanje koje trebaju poduzeti kreditne institucije i financijske institucije kada pravom treće zemlje nije dopuštena provedba mjera koje se zahtijevaju u skladu sa stavcima 1. i 3.
                                       EBA Komisiji dostavlja nacrte regulatornih tehničkih standarda iz prvog podstavka do 26. prosinca 2016.”;

                                    (c)

                                    stavak 10. zamjenjuje se sljedećim:

                                       „10.   EBA izrađuje nacrte regulatornih tehničkih standarda o kriterijima za utvrđivanje okolnosti u kojima je imenovanje središnje kontaktne točke na temelju stavka 9. primjereno i o određivanju funkcija središnje kontaktne točke.
                                       EBA Komisiji dostavlja nacrte regulatornih tehničkih standarda iz prvog podstavka do 26. lipnja 2017.”;

                        7.

                        članak 48. mijenja se kako slijedi:

                                    (a)

                                    u stavku 1.a drugom podstavku treća rečenica zamjenjuje se sljedećim:
                                    „Financijska nadzorna tijela država članica također služe kao kontaktna točka za EBA-u.”;

                                    (b)

                                    u stavku 10. prva rečenica zamjenjuje se sljedećim:

                                       „10.   Do 26. lipnja 2017. europska nadzorna tijela izdaju smjernice namijenjene nadležnim tijelima u skladu s člankom 16. Uredbe (EU) br. 1093/2010 o značajkama pristupa nadzoru koji se temelji na riziku i mjerama koje se poduzimaju kada se provodi nadzor koji se temelji na riziku. Od 1. siječnja 2020. EBA izdaje takve smjernice prema potrebi.”;

                        8.

                        u poglavlju VI. odjeljku 3. pododjeljku II. naslov se zamjenjuje sljedećim:
                        „Suradnja s EBA-om”;

                        9.

                        članak 50. zamjenjuje se sljedećim:

                           „Članak 50.
                           Nadležna tijela pružaju EBA-i sve potrebne informacije za izvršavanje njezinih dužnosti na temelju ove Direktive.”;

                        10.

                        članak 62. mijenja se kako slijedi:

                                    (a)

                                    stavak 1. zamjenjuje se sljedećim:

                                       „1.   Države članice osiguravaju da njihova nadležna tijela obavješćuju EBA-u o svim administrativnim sankcijama i mjerama uvedenima kreditnim institucijama i financijskim institucijama u skladu s člancima 58. i 59., kao i o mogućim povezanim žalbama i njihovim ishodima.”;

                                    (b)

                                    stavak 3. zamjenjuje se sljedećim:

                                       „3.   EBA održava internetske stranice s poveznicama na svaku objavu nadležnog tijela o administrativnim sankcijama i mjerama uvedenima kreditnim institucijama i financijskim institucijama u skladu s člankom 60. te navodi razdoblje za koje svaka država članica objavljuje administrativne sankcije i mjere.”.

            Članak 4.
            Prenošenje

               1.   Države članice do 30. lipnja 2021. donose i objavljuju zakone i druge propise koji su potrebni radi usklađivanja s ovom Direktivom. One Komisiji odmah dostavljaju tekst glavnih odredaba nacionalnog prava koje donesu u području na koje se odnosi ova Direktiva.

               2.   Države članice do 30. lipnja 2020. donose i objavljuju zakone i druge propise koji su potrebni radi usklađivanja s člankom 2. točkom 1. ove Direktive. One Komisiji odmah dostavljaju tekst glavnih odredaba nacionalnog prava koje donesu u području na koje se odnosi ova Direktiva.

               3.   Države članice mjere u vezi s člankom 1. primjenjuju od 1. siječnja 2022., a mjere u vezi s člancima 2. i 3.primjenjuju od 30. lipnja 2021. Države članice primjenjuju mjere u vezi s člankom 2. točkom 1. najkasnije od 1. srpnja 2020.

               4.   Kada države članice donose odredbe iz stavaka 1. i 2., one sadržavaju upućivanje na ovu Direktivu ili se na nju upućuje prilikom njihove službene objave. Načine tog upućivanja određuju države članice.

            Članak 5.
            Stupanje na snagu
            Ova Direktiva stupa na snagu trećeg dana od dana objave u Službenom listu Europske unije.

            Članak 6.
            Adresati
            Ova je Direktiva upućena državama članicama.

            Sastavljeno u Strasbourgu 18. prosinca 2019.

                  Za Europski parlament

                  Predsjednik

               D. M. SASSOLI

                  Za Vijeće

                  Predsjednica

               T. TUPPURAINEN

            (1)  SL C 251, 18.7.2018., str. 2.

            (2)  SL C 227, 28.6.2018., str. 63.

            (3)  Stajalište Europskog parlamenta od 16. travnja 2019. (još nije objavljeno u Službenom listu) i Odluka Vijeća od 2. prosinca 2019.

            (4)  Direktiva 2014/65/EU Europskog parlamenta i Vijeća od 15. svibnja 2014. o tržištu financijskih instrumenata i izmjeni Direktive 2002/92/EZ i Direktive 2011/61/EU (SL L 173, 12.6.2014., str. 349.).

            (5)  Uredba (EU) br. 600/2014 Europskog parlamenta i Vijeća od 15. svibnja 2014. o tržištima financijskih instrumenata i izmjeni Uredbe (EU) br. 648/2012 (SL L 173, 12.6.2014., str. 84.).

            (6)  Uredba (EU) br. 1095/2010 Europskog parlamenta i Vijeća od 24. studenoga 2010. o osnivanju europskog nadzornog tijela (Europskog nadzornog tijela za vrijednosne papire i tržišta kapitala), izmjeni Odluke br. 716/2009/EZ i stavljanju izvan snage Odluke Komisije 2009/77/EZ (SL L 331, 15.12.2010., str. 84.).

            (7)  Direktiva 2009/138/EZ Europskog parlamenta i Vijeća od 25. studenoga 2009. o osnivanju i obavljanju djelatnosti osiguranja i reosiguranja (Solventnost II) (SL L 335, 17.12.2009., str. 1.).

            (8)  Uredba (EU) br. 1094/2010 Europskog parlamenta i Vijeća od 24. studenoga 2010. o osnivanju Europskog nadzornog tijela (Europsko nadzorno tijelo za osiguranje i strukovno mirovinsko osiguranje), o izmjeni Odluke br. 716/2009/EZ i o stavljanju izvan snage Odluke Komisije 2009/79/EZ (SL L 331, 15.12.2010., str. 48.).

            (9)  Uredba (EU) br. 1093/2010 Europskog parlamenta i Vijeća od 24. studenoga 2010. o osnivanju europskog nadzornog tijela (Europskog nadzornog tijela za bankarstvo), kojom se izmjenjuje Odluka br. 716/2009/EZ i stavlja izvan snage Odluka Komisije 2009/78/EZ (SL L 331, 15.12.2010., str. 129.).

            (10)  Direktiva (EU) 2015/849 Europskog parlamenta i Vijeća od 20. svibnja 2015. o sprečavanju korištenja financijskog sustava u svrhu pranja novca ili financiranja terorizma, o izmjeni Uredbe (EU) br. 648/2012 Europskog parlamenta i Vijeća te o stavljanju izvan snage Direktive 2005/60/EZ Europskog parlamenta i Vijeća i Direktive Komisije 2006/70/EZ (SL L 141, 5.6.2015., str. 73.).


title: Provedbena Direktiva Komisije (EU) 2019/1985 оd 28. studenoga 2019. o izmjeni direktiva 2003/90/EZ i 2003/91/EZ o utvrđivanju provedbenih mjera za potrebe članka 7. Direktive Vijeća 2002/53/EZ odnosno članka 7. Direktive Vijeća 2002/55/EZ u pogledu minimalnih obilježja koja se moraju obuhvatiti ispitivanjem i minimalnih uvjeta za pregled nekih sorti poljoprivrednih biljnih vrsta i vrsta povrća (Tekst značajan za EGP)

text:
                  29.11.2019

                  HR

                  Službeni list Europske unije

                  L 308/86

         PROVEDBENA DIREKTIVA KOMISIJE (EU) 2019/1985
         оd 28. studenoga 2019.
         o izmjeni direktiva 2003/90/EZ i 2003/91/EZ o utvrđivanju provedbenih mjera za potrebe članka 7. Direktive Vijeća 2002/53/EZ odnosno članka 7. Direktive Vijeća 2002/55/EZ u pogledu minimalnih obilježja koja se moraju obuhvatiti ispitivanjem i minimalnih uvjeta za pregled nekih sorti poljoprivrednih biljnih vrsta i vrsta povrća
         (Tekst značajan za EGP)
         EUROPSKA KOMISIJA,
         uzimajući u obzir Ugovor o funkcioniranju Europske unije,
         uzimajući u obzir Direktivu Vijeća 2002/53/EZ od 13. lipnja 2002. o zajedničkom katalogu sorata poljoprivrednih biljnih vrsta (1), a posebno njezin članak 7. stavak 2. točke (a) i (b),
         uzimajući u obzir Direktivu Vijeća 2002/55/EZ od 13. lipnja 2002. o stavljanju na tržište sjemena povrća (2), a posebno njezin članak 7. stavak 2. točke (a) i (b),
         budući da:

                     (1)

                     Direktive Komisije 2003/90/EZ (3) i 2003/91/EZ (4) donesene su kako bi se osiguralo da sorte koje države članice uvrštavaju u svoje nacionalne kataloge budu u skladu s protokolima koje je utvrdio Ured Zajednice za biljnu raznolikost (CPVO) u pogledu minimalnih obilježja koja se moraju obuhvatiti pregledom raznih vrsta i minimalnih uvjeta za pregled sorti, ako takvi protokoli postoje. Kada je riječ o vrstama koje nisu obuhvaćene protokolima CPVO-a, tim se direktivama predviđa primjena smjernica Međunarodne unije za zaštitu novih biljnih sorti (UPOV).

                     (2)

                     Od zadnje izmjene direktiva 2003/90/EZ i 2003/91/EZ Provedbenom direktivom Komisije (EU) 2019/114 (5) CPVO je utvrdio dodatne protokole i smjernice te ažurirao postojeće.

                     (3)

                     Direktive 2003/90/EZ i 2003/91/EZ stoga bi trebalo na odgovarajući način izmijeniti.

                     (4)

                     Mjere predviđene ovom Direktivom u skladu su s mišljenjem Stalnog odbora za bilje, životinje, hranu i hranu za životinje,

               DONIJELA JE OVU DIREKTIVU:

            Članak 1.
            Prilozi I. i II. Direktivi 2003/90/EZ zamjenjuju se tekstom iz dijela A Priloga ovoj Direktivi.

            Članak 2.
            Prilozi Direktivi 2003/91/EZ zamjenjuju se tekstom iz dijela B Priloga ovoj Direktivi.

            Članak 3.
            Za preglede započete prije 1. lipnja 2020. države članice mogu primjenjivati one inačice direktiva 2003/90/EZ i 2003/91/EZ koje su se primjenjivale prije nego što su izmijenjene ovom Direktivom.

            Članak 4.
            Države članice do 31. svibnja 2020. donose i objavljuju zakone i druge propise koji su potrebni radi usklađivanja s ovom Direktivom. One Komisiji odmah dostavljaju tekst tih odredaba.
            One te odredbe primjenjuju od 1. lipnja 2020.
            Kada države članice donose te odredbe, one sadržavaju upućivanje na ovu Direktivu ili se na nju upućuje prilikom njihove službene objave. Države članice određuju načine tog upućivanja.

            Članak 5.
            Ova Direktiva stupa na snagu dvadesetog dana od dana objave u Službenom listu Europske unije.

            Članak 6.
            Ova je Direktiva upućena državama članicama.

            Sastavljeno u Bruxellesu 28. studenoga 2019.

                  Za Komisiju

                  Predsjednik

               Jean-Claude JUNCKER

            (1)  SL L 193, 20.7.2002., str. 1.

            (2)  SL L 193, 20.7.2002., str. 33.

            (3)  Direktiva Komisije 2003/90/EZ od 6. listopada 2003. o utvrđivanju provedbenih mjera za potrebe članka 7. Direktive Vijeća 2002/53/EZ u pogledu minimalnih karakteristika koje se moraju obuhvatiti ispitivanjem i minimalnih uvjeta za pregled nekih sorata poljoprivrednih biljnih vrsta (SL L 254, 8.10.2003., str. 7.).

            (4)  Direktiva Komisije 2003/91/EZ od 6. listopada 2003. o utvrđivanju provedbenih mjera za potrebe članka 7. Direktive Vijeća 2002/55/EZ u pogledu minimalnih obilježja koja se moraju obuhvatiti ispitivanjem i minimalnih uvjeta za pregled nekih sorata povrća (SL L 254, 8.10.2003., str. 11.).

            (5)  Provedbena direktiva Komisije (EU) 2019/114 оd 24. siječnja 2019. o izmjeni direktiva 2003/90/EZ i 2003/91/EZ o utvrđivanju provedbenih mjera za potrebe članka 7. Direktive Vijeća 2002/53/EZ odnosno članka 7. Direktive Vijeća 2002/55/EZ u pogledu minimalnih obilježja koja se moraju obuhvatiti ispitivanjem i minimalnih uvjeta za pregled nekih sorti poljoprivrednih biljnih vrsta i vrsta povrća (SL L 23, 25.1.2019., str. 35.).

            PRILOG

               DIO A

                     „PRILOG I.
                     Popis vrsta iz članka 1. stavka 2. točke (a) koje moraju udovoljavati tehničkim protokolima CPVO-a (1)

                                    Znanstveni naziv

                                    Uobičajeni naziv

                                    Protokol CPVO-a

                                    Festuca arundinacea Schreb.

                                 Vlasulja barska

                                 TP 39/1 od 1.10.2015.

                                    Festuca filiformis Pourr.

                                 Uskolisna vlasulja ovčja

                                 TP 67/1 od 23.6.2011.

                                    Festuca ovina L.

                                 Vlasulja ovčja

                                 TP 67/1 od 23.6.2011.

                                    Festuca pratensis Huds.

                                 Vlasulja livadna

                                 TP 39/1 od 1.10.2015.

                                    Festuca rubra L.

                                 Vlasulja nacrvena

                                 TP 67/1 od 23.6.2011.

                                    Festuca trachyphylla (Hack.) Krajina

                                 Oštrolisna vlasulja

                                 TP 67/1 od 23.6.2011.

                                    Lolium multiflorum Lam.

                                 Ljulj talijanski

                                 TP 4/2 od 19.3.2019.

                                    Lolium perenne L.

                                 Ljulj engleski

                                 TP 4/2 od 19.3.2019.

                                    Lolium x hybridum Hausskn.

                                 Ljulj oldenburški

                                 TP 4/2 od 19.3.2019.

                                    Pisum sativum L. (partim)

                                 Stočni grašak

                                 TP 7/2 Rev. 2 od 15.3.2017.

                                    Poa pratensis L.

                                 Vlasnjača livadna

                                 TP 33/1 od 15.3.2017.

                                    Vicia faba L.

                                 Stočni bob

                                 TG/8/1 od 19.3.2019.

                                    Vicia sativa L.

                                 Grahorica jara

                                 TP 32/1 od 19.4.2016.

                                    Brassica napus L. var. napobrassica (L.) Rchb.

                                 Stočna koraba

                                 TP 89/1 od 11.3.2015.

                                    Raphanus sativus L. var. oleiformis Pers.

                                 Uljana rotkva

                                 TP 178/1 od 15.3.2017.

                                    Brassica napus L. (partim)

                                 Uljana repica

                                 TP 36/2 od 16.11.2011.

                                    Cannabis sativa L.

                                 Konoplja

                                 TP 276/1 Djelomična rev. od 21.3.2018.

                                    Glycine max (L.) Merr.

                                 Soja

                                 TP 80/1 od 15.3.2017.

                                    Gossypium spp.

                                 Pamuk

                                 TP 88/1 od 19.4.2016.

                                    Helianthus annuus L.

                                 Suncokret

                                 TP 81/1 od 31.10.2002.

                                    Linum usitatissimum L.

                                 Lan/sjeme lana

                                 TP 57/2 od 19.3.2014.

                                    Sinapis alba L.

                                 Gorušica bijela

                                 TP 179/1 od 15.3.2017.

                                    Avena nuda L.

                                 Golozrna zob

                                 TP 20/2 od 1.10.2015.

                                    Avena sativa L. (uključuje A. byzantina K. Koch)

                                 Zob i crvena zob

                                 TP 20/2 od 1.10.2015.

                                    Hordeum vulgare L.

                                 Ječam

                                 TP 19/5 od 19.3.2019.

                                    Oryza sativa L.

                                 Riža

                                 TP 16/3 od 1.10.2015.

                                    Secale cereale L.

                                 Raž

                                 TP 58/1 od 31.10.2002.

                                    Sorghum bicolor (L.) Moench

                                 Sirak

                                 TP 122/1 od 19.3.2019.

                                    Sorghum sudanense (Piper) Stapf.

                                 Sudanska trava

                                 TP 122/1 od 19.3.2019.

                                    Sorghum bicolor (L.) Moench x Sorghum sudanense (Piper) Stapf

                                 Hibridi nastali križanjem Sorghum bicolor i Sorghum sudanense

                                 TP 122/1 od 19.3.2019.

                                    xTriticosecale Wittm. ex A. Camus

                                 Hibridi nastali križanjem vrste iz roda Triticum i vrste iz roda Secale

                                 TP 121/2 Rev. 1 od 16.2.2011.

                                    Triticum aestivum L.

                                 Pšenica

                                 TP 3/5 od 19.3.2019.

                                    Triticum durum Desf.

                                 Tvrda pšenica

                                 TP 120/3 od 19.3.2014.

                                    Zea mays L. (partim)

                                 Kukuruz

                                 TP 2/3 od 11.3.2010.

                                    Solanum tuberosum L.

                                 Krumpir

                                 TP 23/3 od 15.3.2017.

                     PRILOG II.
                     Popis vrsta iz članka 1. stavka 2. točke (b) koje moraju udovoljavati smjernicama UPOV-a za ispitivanje (1)

                                    Znanstveni naziv

                                    Uobičajeni naziv

                                    Smjernice UPOV-a

                                    Beta vulgaris L.

                                 Stočna repa

                                 TG/150/3 od 4.11.1994.

                                    Agrostis canina L.

                                 Rosulja pasja

                                 TG/30/6 od 12.10.1990.

                                    Agrostis gigantea Roth

                                 Rosulja bijela

                                 TG/30/6 od 12.10.1990.

                                    Agrostis stolonifera L.

                                 Rosulja vriježasta

                                 TG/30/6 od 12.10.1990.

                                    Agrostis capillaris L.

                                 Obična rosulja

                                 TG/30/6 od 12.10.1990.

                                    Bromus catharticus Vahl

                                 Stoklasa štraderova

                                 TG/180/3 od 4.4.2001.

                                    Bromus sitchensis Trin.

                                 Stoklasa zobena

                                 TG/180/3 od 4.4.2001.

                                    Dactylis glomerata L.

                                 Klupčasta oštrica

                                 TG/31/8 od 17.4.2002.

                                    xFestulolium Asch. et Graebn.

                                 Hibridi nastali križanjem vrste iz roda Festuca i vrste iz roda Lolium

                                 TG/243/1 od 9.4.2008.

                                    Phleum nodosum L.

                                 Mačji repak Bertolonijev

                                 TG/34/6 od 7.11.1984.

                                    Phleum pratense L.

                                 Mačji repak

                                 TG/34/6 od 7.11.1984.

                                    Lotus corniculatus L.

                                 Smiljkita roškasta

                                 TG 193/1 od 9.4.2008.

                                    Lupinus albus L.

                                 Lupina bijela slatka

                                 TG/66/4 od 31.3.2004.

                                    Lupinus angustifolius L.

                                 Lupina uskolisna

                                 TG/66/4 od 31.3.2004.

                                    Lupinus luteus L.

                                 Lupina slatka

                                 TG/66/4 od 31.3.2004.

                                    Medicago doliata Carmign.

                                 Dunjica čigrasta/šiljasta

                                 TG 228/1 od 5.4.2006.

                                    Medicago italica (Mill.) Fiori

                                    Medicago italica (Mill.) Fiori

                                 TG 228/1 od 5.4.2006.

                                    Medicago littoralis Rohde ex Loisel.

                                 Obalna vija/dunjica

                                 TG 228/1 od 5.4.2006.

                                    Medicago lupulina L.

                                 Hmeljasta vija/dunjica

                                 TG 228/1 od 5.4.2006.

                                    Medicago murex Willd.

                                    Medicago murex Willd.

                                 TG 228/1 od 5.4.2006.

                                    Medicago polymorpha L.

                                 Oštrodlakava vija/dunjica

                                 TG 228/1 od 5.4.2006.

                                    Medicago rugosa Desr.

                                    Medicago rugosa Desr.

                                 TG 228/1 od 5.4.2006.

                                    Medicago sativa L.

                                 Lucerna

                                 TG/6/5 od 6.4.2005.

                                    Medicago scutellata (L.) Mill.

                                 Štitasta vija/dunjica

                                 TG 228/1 od 5.4.2006.

                                    Medicago truncatula Gaertn.

                                 Buretasta lucerna

                                 TG 228/1 od 5.4.2006.

                                    Medicago x varia T. Martyn

                                 Bastardna lucerna

                                 TG/6/5 od 6.4.2005.

                                    Trifolium pratense L.

                                 Djetelina crvena

                                 TG/5/7 od 4.4.2001.

                                    Trifolium repens L.

                                 Djetelina bijela

                                 TG/38/7 od 9.4.2003.

                                    Phacelia tanacetifolia Benth.

                                 Facelija

                                 TG 319/1 od 5.4.2017.

                                    Arachis hypogaea L.

                                 Orašac/kikiriki

                                 TG/93/4 od 9.4.2014.

                                    Brassica rapa L. var. silvestris (Lam.) Briggs

                                 Krmna ogrštica

                                 TG/185/3 od 17.4.2002.

                                    Carthamus tinctorius L.

                                 Šafranika

                                 TG/134/3 od 12.10.1990.

                                    Papaver somniferum L.

                                 Mak

                                 TG/166/4 od 9.4.2014.

               ”

               DIO B

                     „PRILOG I.
                     Popis vrsta iz članka 1. stavka 2. točke (a) koje moraju udovoljavati tehničkim protokolima CPVO-a (1)

                                    Znanstveni naziv

                                    Uobičajeni naziv

                                    Protokol CPVO-a

                                    Allium cepa L. (skupina Cepa)

                                 Luk

                                 TP 46/2 od 1.4.2009.

                                    Allium cepa L. (skupina Aggregatum)

                                 Luk kozjak

                                 TP 46/2 od 1.4.2009.

                                    Allium fistulosum L.

                                 Luk zimski

                                 TP 161/1 od 11.3.2010.

                                    Allium porrum L.

                                 Poriluk

                                 TP 85/2 od 1.4.2009.

                                    Allium sativum L.

                                 Češnjak

                                 TP 162/1 od 25.3.2004.

                                    Allium schoenoprasum L.

                                 Vlasac

                                 TP 198/2 od 11.3.2015.

                                    Apium graveolens L.

                                 Celer

                                 TP 82/1 od 13.3.2008.

                                    Apium graveolens L.

                                 Celer korjenaš

                                 TP 74/1 od 13.3.2008.

                                    Asparagus officinalis L.

                                 Šparoga

                                 TP 130/2 od 16.2.2011.

                                    Beta vulgaris L.

                                 Cikla uključujući i Cheltenham repu

                                 TP 60/1 od 1.4.2009.

                                    Beta vulgaris L.

                                 Blitva

                                 TP 106/1 od 11.3.2015.

                                    Brassica oleracea L.

                                 Kelj lisnati

                                 TP 90/1 od 16.2.2011.

                                    Brassica oleracea L.

                                 Cvjetača

                                 TP 45/2 Rev. 2 od 21.3.2018.

                                    Brassica oleracea L.

                                 Brokula ili kalabrijska brokula

                                 TP 151/2 Rev. od 15.3.2017.

                                    Brassica oleracea L.

                                 Kelj pupčar

                                 TP 54/2 Rev. od 15.3.2017.

                                    Brassica oleracea L.

                                 Korabica

                                 TP 65/1 Rev. od 15.3.2017.

                                    Brassica oleracea L.

                                 Kelj grmoliki, kupus bijeli i kupus crveni

                                 TP 48/3 Rev. od 15.3.2017.

                                    Brassica rapa L.

                                 Kupus kineski

                                 TP 105/1 od 13.3.2008.

                                    Capsicum annuum L.

                                 Čili paprika ili paprika

                                 TP 76/2 Rev. od 15.3.2017.

                                    Cichorium endivia L.

                                 Kudrava endivija i endivija širokolisna

                                 TP 118/3 od 19.3.2014.

                                    Cichorium intybus L.

                                 Industrijska cikorija

                                 TP 172/2 od 1.12.2005.

                                    Cichorium intybus L.

                                 Lisnati ili glavati radič

                                 TP 154/1 Rev. od 19.3.2019.

                                    Cichorium intybus L.

                                 Radič za pospješivanje

                                 TP 173/2 od 21.3.2018.

                                    Citrullus lanatus (Thunb.) Matsum. et Nakai

                                 Lubenica

                                 TP 142/2 od 19.3.2014.

                                    Cucumis melo L.

                                 Dinja

                                 TP 104/2 od 21.3.2007.

                                    Cucumis sativus L.

                                 Krastavac i krastavac za konzerviranje

                                 TP 61/2 Rev. 2 od 19.3.2019.

                                    Cucurbita maxima Duchesne

                                 Buča

                                 TP 155/1 od 11.3.2015.

                                    Cucurbita pepo L.

                                 Tikva ili tikvica

                                 TP 119/1 Rev. od 19.3.2014.

                                    Cynara cardunculus L.

                                 Artičoka i karda

                                 TP 184/2 od 27.2.2013.

                                    Daucus carota L.

                                 Mrkva i stočna mrkva

                                 TP 49/3 od 13.3.2008.

                                    Foeniculum vulgare Mill.

                                 Komorač

                                 TP 183/1 od 25.3.2004.

                                    Lactuca sativa L.

                                 Zelena salata

                                 TP 13/6 Rev. od 15.2.2019.

                                    Solanum lycopersicum L.

                                 Rajčica

                                 TP 44/4 Rev. 3 od 21.3.2018.

                                    Petroselinum crispum (Mill.) Nyman ex A. W. Hill

                                 Peršin

                                 TP 136/1 od 21.3.2007.

                                    Phaseolus coccineus L.

                                 Grah mnogocvjetni

                                 TP 9/1 od 21.3.2007.

                                    Phaseolus vulgaris L.

                                 Grah mahunar niski i grah mahunar visoki

                                 TP 12/4 od 27.2.2013.

                                    Pisum sativum L. (partim)

                                 Grašak naboranog sjemena, grašak okruglog sjemena i grašak šećerac

                                 TP 7/2 Rev. 2 od 15.3.2017.

                                    Raphanus sativus L.

                                 Rotkvica, rotkva

                                 TP 64/2 Rev. od 11.3.2015.

                                    Rheum rhabarbarum L

                                 Rabarbara

                                 TP 62/1 od 19.4.2016.

                                    Scorzonera hispanica L.

                                 Crni korijen

                                 TP 116/1 od 11.3.2015.

                                    Solanum melongena L.

                                 Patlidžan

                                 TP 117/1 od 13.3.2008.

                                    Spinacia oleracea L.

                                 Špinat

                                 TP 55/5 Rev. 2 od 15.3.2017.

                                    Valerianella locusta (L.) Laterr.

                                 Matovilac

                                 TP 75/2 od 21.3.2007.

                                    Vicia faba L. (partim)

                                 Bob

                                 TP Broadbean/1 od 25.3.2004.

                                    Zea mays L. (partim)

                                 Slatki kukuruz i kukuruz kokičar

                                 TP 2/3 od 11.3.2010.

                                    Solanum habrochaites S. Knapp & D.M. Spooner; Solanum lycopersicum L. x Solanum habrochaites S. Knapp & D.M. Spooner; Solanum lycopersicum L. x Solanum peruvianum (L.) Mill.; Solanum lycopersicum L. x Solanum cheesmaniae (L. Ridley) Fosberg; Solanum pimpinellifolium L. x Solanum habrochaites S. Knapp & D.M. Spooner;

                                 Podanci rajčice

                                 TP 294/1 Rev. 3 od 21.3.2018.

                                    Cucurbita maxima Duchesne x Cucurbita moschata Duchesne

                                 Međuvrsni hibridi Cucurbita maxima Duchesne x Cucurbita moschata Duchesne kao podloga za cijepljenje

                                 TP 311/1 od 15.3.2017.

                     PRILOG II.
                     Popis vrsta iz članka 1. stavka 2. točke (b) koje moraju udovoljavati smjernicama UPOV-a za ispitivanje (1)

                                    Znanstveni naziv

                                    Uobičajeni naziv

                                    Smjernice UPOV-a

                                    Brassica rapa L.

                                 Postrna repa

                                 TG/37/10 od 4.4.2001.

               (1)  Tekst tih protokola može se pronaći na internetskim stranicama CPVO-a (www.cpvo.europa.eu).

               (1)  Tekst tih smjernica može se pronaći na internetskim stranicama UPOV-a (www.upov.int).

               (1)  Tekst tih protokola može se pronaći na internetskim stranicama CPVO-a (www.cpvo.europa.eu).

               (1)  Tekst tih smjernica može se pronaći na internetskim stranicama UPOV-a (www.upov.int).


title: Direktiva Vijeća (EU) 2020/1756 od 20. studenoga 2020. o izmjeni Direktive 2006/112/EZ o zajedničkom sustavu poreza na dodanu vrijednost u pogledu identifikacije poreznih obveznika u Sjevernoj Irskoj

text:
                  25.11.2020

                  HR

                  Službeni list Europske unije

                  L 396/1

         DIREKTIVA VIJEĆA (EU) 2020/1756
         od 20. studenoga 2020.
         o izmjeni Direktive 2006/112/EZ o zajedničkom sustavu poreza na dodanu vrijednost u pogledu identifikacije poreznih obveznika u Sjevernoj Irskoj
         VIJEĆE EUROPSKE UNIJE,
         uzimajući u obzir Ugovor o funkcioniranju Europske unije, a posebno njegov članak 113.,
         uzimajući u obzir prijedlog Europske komisije,
         nakon prosljeđivanja nacrta zakonodavnog akta nacionalnim parlamentima,
         uzimajući u obzir mišljenje Europskog parlamenta (1),
         uzimajući u obzir mišljenje Europskoga gospodarskog i socijalnog odbora (2),
         u skladu s posebnim zakonodavnim postupkom,
         budući da:

                     (1)

                     Ujedinjena Kraljevina povukla se iz Europske unije 31. siječnja 2020. na temelju Sporazuma o povlačenju Ujedinjene Kraljevine Velike Britanije i Sjeverne Irske iz Europske unije i Europske zajednice za atomsku energiju („Sporazum o povlačenju”). U Sporazumu o povlačenju predviđeno je prijelazno razdoblje koje završava 31. prosinca 2020. Do tog datuma odredbe prava Unije o porezu na dodanu vrijednost („PDV”) trebaju se primjenjivati na Ujedinjenu Kraljevinu i u Ujedinjenoj Kraljevini. Nakon tog prijelaznog razdoblja odredbe prava Unije o PDV-u više se neće primjenjivati na Ujedinjenu Kraljevinu ni u Ujedinjenoj Kraljevini.

                     (2)

                     Međutim, u skladu s člankom 8. Protokola o Irskoj/Sjevernoj Irskoj („Protokol”), koji je sastavni dio Sporazuma o povlačenju, odredbe prava Unije o PDV-u navedene u Prilogu 3. Protokolu u pogledu robe trebaju se nastaviti primjenjivati u Sjevernoj Irskoj (3) nakon prijelaznog razdoblja kako bi se izbjegla „tvrda” granica između Irske i Sjeverne Irske.

                     (3)

                     Stoga će porezni obveznici i određene pravne osobe koje nisu porezni obveznici podlijegati odredbama prava Unije o PDV-u za transakcije robom u Sjevernoj Irskoj, dok će za sve ostale transakcije u Ujedinjenoj Kraljevini, među ostalim u vezi sa Sjevernom Irskom, oni podlijegati odredbama zakonodavstva Ujedinjene Kraljevine o PDV-u.

                     (4)

                     Za pravilno funkcioniranje sustava PDV-a u Uniji nužno je da se poseban identifikacijski broj za PDV dodijeli svakom poreznom obvezniku koji isporučuje robu u Sjevernoj Irskoj i svakom poreznom obvezniku ili pravnoj osobi koja nije porezni obveznik koji stječu robu unutar Zajednice, kako je navedeno u članku 214. stavku 1. točkama (a), (b) i (c) Direktive Vijeća 2006/112/EZ (4), ili poreznom obvezniku u vezi s primjenom neobveznih posebnih odredaba za porezne obveznike koji prodaju robu na daljinu.

                     (5)

                     Stoga bi u Sjevernoj Irskoj trebalo uvesti posebne identifikacijske brojeve za PDV s posebnim prefiksom kako bi se porezni obveznici i pravne osobe koje nisu porezni obveznici čije transakcije robom koja je smještena u Sjevernoj Irskoj podliježu odredbama prava Unije o PDV-u razlikovali od osoba koje obavljaju druge transakcije za koje su identificirane za potrebe PDV-a u Ujedinjenoj Kraljevini.

                     (6)

                     U pravilu se prefiksi identifikacijskih brojeva za PDV u Uniji temelje na ISO kodu 3166 – alfa 2 – po kojem je moguće identificirati pojedinu državu članicu. Sjeverna Irska nema poseban kod u tom sustavu, ali ISO predviđa mogućnost uporabe kodova X za područja koja nemaju posebne kodove. Stoga je primjereno predložiti kod „XI” za Sjevernu Irsku.

                     (7)

                     Direktivu 2006/112/EZ trebalo bi stoga na odgovarajući način izmijeniti,

               DONIJELO JE OVU DIREKTIVU:

            Članak 1.
            U članku 215. Direktive 2006/112/EZ dodaje se sljedeći stavak:

               „Prefiks ,XI՚ koristi se za Sjevernu Irsku”.

            Članak 2.

               1.   Države članice stavljaju na snagu zakone i druge propise koji su potrebni radi usklađivanja s ovom Direktivom do 31. prosinca 2020. One o tome odmah obavješćuju Komisiju.
               Kada države članice donose te mjere, one sadržavaju upućivanje na ovu Direktivu ili se na nju upućuje prilikom njihove službene objave. Načine tog upućivanja određuju države članice.

               2.   Države članice Komisiji dostavljaju tekst glavnih mjera nacionalnog prava koje donesu u području na koje se odnosi ova Direktiva.

            Članak 3.
            Ova Direktiva stupa na snagu sljedećeg dana od dana objave u Službenom listu Europske unije.

            Članak 4.
            Ova je Direktiva upućena državama članicama.

            Sastavljeno u Bruxellesu 20. studenoga 2020.

                  Za Vijeće

                  Predsjednik

               M. ROTH

            (1)  Mišljenje od 11. studenoga 2020. (još nije objavljeno u Službenom listu).

            (2)  Mišljenje od 29. listopada 2020. (još nije objavljeno u Službenom listu).

            (3)  Podložno demokratskoj suglasnosti u Sjevernoj Irskoj s daljnjom primjenom članaka od 5. do 10., navedenoj u članku 18. stavku 1. Protokola.

            (4)  Direktiva Vijeća 2006/112/EZ od 28. studenoga 2006. o zajedničkom sustavu poreza na dodanu vrijednost (SL L 347, 11.12.2006., str. 1.).